b'\n_START_ARTICLE_\nPut On Your White Sombrero\n_START_SECTION_\nV\xc4\x93sture\n_START_PARAGRAPH_\nS\xc4\x81kotn\xc4\x93ji bija iecer\xc4\x93ts, ka dziesmu sauks Spansk II, Pig Party On Mallorca un Padre un, ka \xc5\xa1\xc4\xab dziesma b\xc5\xabs albuma Super Trouper sast\xc4\x81v\xc4\x81, bet, kad albums bija p\xc4\x93d\xc4\x93j\xc4\x81 stadij\xc4\x81 pirms izdo\xc5\xa1anas, \xc5\xa1\xc4\xab iecere netika \xc4\xabstenota. Dziesma tika veidota kop\xc4\x81 ar Me and I un Lay All Your Love on Me, kas bija vienas no p\xc4\x93d\xc4\x93j\xc4\x81m dziesm\xc4\x81m, kuras tika sarakst\xc4\xabtas \xc5\xa1im albumam. Dziesma palika neizdota l\xc4\xabdz pat 1994. gadam, kad t\xc4\x81 tika iek\xc4\xbcauta Thank You For The Music bokset\xc4\x81, bet v\xc4\x93l\xc4\x81k tika izdota v\xc4\x93l\xc4\x81kajos Super Trouper atkalizdevumos._NEWLINE_Kad tika veidots boksets 1993. gad\xc4\x81, Bj\xc4\x93rns un Benni noklaus\xc4\xabj\xc4\x81s vair\xc4\x81kas savas karjeras laik\xc4\x81 nepabeigt\xc4\x81s un neizdot\xc4\x81s dziesmas un izl\xc4\x93ma, ka Put On Your White Sombrero un Dream World tiks izdotas k\xc4\x81 singli, jo t\xc4\x81s, vi\xc5\x86upr\xc4\x81t, bija pabeigt\xc4\x81k\xc4\x81s no \xc5\xa1\xc4\xabm neizdotaj\xc4\x81m dziesm\xc4\x81m. Bj\xc4\x93rns \xc5\xa1\xc4\xabs klaus\xc4\xab\xc5\xa1an\xc4\x81s laik\xc4\x81 piebilda, ka dziesmas v\xc4\x81rdi bija tikai joku uzmetums, kas tika veidots tikai, lai izjustu dziesmas skan\xc4\x93jumu. Dziesma tika samiks\xc4\x93ta 1994. gada j\xc5\xablija beig\xc4\x81s, kad Bj\xc4\x93rns un Benni kop\xc4\x81 ar grupas ska\xc5\x86u in\xc5\xbeenieri Maiklu Tretovu miks\xc4\x93ja boksetam paredz\xc4\x93t\xc4\x81s, iepriek\xc5\xa1 neizdot\xc4\x81s dziesmas._NEWLINE_Dziesmas aran\xc5\xbe\xc4\x93jums v\xc4\x93l\xc4\x81k tika izmantots ABBA dziesm\xc4\x81 Cassandra, kas tika kop\xc4\x81 ar You Owe Me One bija grupas p\xc4\x93d\xc4\x93jo singlu b-puses. Cassandra tika sarakst\xc4\xabta nepabeigtajam grupas dev\xc4\xabtajam studijas albumam, bet albuma veido\xc5\xa1anas laik\xc4\x81 ABBA p\xc4\x81rtrauca savu darb\xc4\xabbu.'